**গণপ্রজাতন্ত্রী বাংলাদেশ সরকার**

অর্থ মন্ত্রণালয়

অর্থনৈতিক সম্পর্ক বিভাগ

বিশ্বব্যাংক-৩ শাখা

শেরে বাংলা নগর, ঢাকা

**প্রেস বিজ্ঞপ্তি**

তারিখঃ ২৮ এপ্রিল ২০২২

বিশ্বব্যাংক-আন্তর্জাতিক মানিটারি ফান্ড (ব্যাংক-ফান্ড) এর বসন্তকালীন সভা ২০২২ গত ১৭-২৪ এপ্রিল তারিখে যুক্তরাষ্ট্রের ওয়াশিংটন ডি.সি.-তে অনুষ্ঠিত হয়েছে। সভায় জনাব ফজলে কবির, গভর্নর, বাংলাদেশ ব্যাংক এবং বিকল্প গভর্নর, International Monetary Fund (IMF) এর নেতৃত্বে বাংলাদেশ সরকারের ১১ (এগারো) সদস্যের প্রতিনিধিদল যোগদান করেন। বাংলাদেশ প্রতিনিধিদলের উল্লেখযোগ্য সদস্যরা হলেন জনাব মোহাম্মদ শফিউল আলম, বিকল্প নির্বাহী পরিচালক, বিশ্বব্যাংক, জনাব আব্দুর রউফ তালুকদার, সিনিয়র সচিব, অর্থ বিভাগ এবং বিকল্প গভর্নর, Multilateral Investment Guarantee Agency (MIGA), যুক্তরাষ্ট্রে নিয়োজিত বাংলাদেশের রাষ্ট্রদূত জনাব এম শহিদুল ইসলাম এবং মিজ ফাতিমা ইয়াসমিন, সচিব, অর্থনৈতিক সম্পর্ক বিভাগ এবং বিকল্প গভর্নর, International Development Association (IDA), International Bank for Reconstruction and Development (IBRD) এবং International Finance Corporation (IFC). বাংলাদেশ প্রতিনিধিদল বিশ্বব্যাংকের ভাইস-প্রেসিডেন্ট, বিশ্বব্যাংকের অঙ্গ প্রতিষ্ঠান IFC ও MIGA, এবং IMF এর প্রতিনিধিদলের সাথে সভায় অংশগ্রহণের পাশাপাশি বিভিন্ন গুরুত্বপূর্ণ সেমিনার, V20 Ministerial Dialogue VIII, Canadian Pension Fund (CDPQ) এবং Bill-Melinda Gates Foundation (BMGF) এর কর্মকর্তাদের সাথেও দ্বিপাক্ষিক সভায় অংশ নেয়।

বাংলাদেশ প্রতিনিধিদল International Monetary Fund (IMF) এর Fiscal Affairs Department (FAD), Monetary and Capital Markets Department (MCM) এবং Asia and Pacific Department (APD) এর সংশ্লিষ্ট কর্মকর্তাদের সাথে বৈঠক করেছেন। সভাগুলোতে বাংলাদেশের সামষ্টিক অর্থনীতি (Macroeconomy), অর্থনৈতিক পুনরুদ্ধার, রাজস্ব খাতে আর্থিক ঝুঁকি কমাতে সরকারের গৃহীত পদক্ষেপসহ সামগ্রিক বৈশ্বিক অবস্থায় নিত্যপণ্যের মূল্যবৃদ্ধি ও মুদ্রাস্ফীতি বিষয়ে আলোচনা হয়। বাংলাদেশ প্রতিনিধিদল Least Developed Country (LDC) থেকে উত্তরণের ফলে বাংলাদেশের অর্থনীতিতে এর সামগ্রিক প্রভাবসহ Tax Expenditure হিসাবায়নের ক্ষেত্রে কারিগরি সহায়তা এবং বিভিন্ন প্রশিক্ষণ কার্যক্রমে IMF এর সহায়তা কামনা করেন।

Mr. Hartwig Schafer, Vice President, South Asia Region, World Bank, Mr. Alfonso Garcia Mora, Vice President for Asia Pacific, International Finance Corporation (IFC) এবং Multilateral Investment Guarantee Agency (MIGA) এর ভাইস প্রেসিডেন্ট জনাব জুনায়েদ কামাল আহমদ বাংলাদেশ প্রতিনিধিদলের সাথে সভা করেছেন। সভায় সকলেই কোভিড মহামারি মোকাবেলা ও অর্থনৈতিক পুনরুদ্ধারে সরকারের গৃহীত নীতি ও সফলভাবে তা বাস্তবায়নের জন্য বাংলাদেশের প্রশংসা করেন। সভায় বিশ্বব্যাংকের পাইপলাইন প্রকল্প নিয়ে আলোচনা হয়। বাংলাদেশের নির্মিতব্য অর্থনৈতিক অঞ্চল সমূহে বিদেশী বিনিয়োগের ক্ষেত্রে গ্যারান্টি প্রদানে এগিয়ে আসতে অনুরোধ জানানো হয়। বাংলাদেশের বেসরকারি খাতে অর্থায়ন, পুঁজিবাজারে উন্নয়ন, Public Private Partnership (PPP) এর বৈশ্বিক অভিজ্ঞতা এবং কারিগরি সহায়তা, ব্যাংকিং খাতের বৈশ্বিক সর্বোত্তম অনুশীলনগুলো বাংলাদেশে নিয়ে আসতে বিশ্বব্যাংক গ্রুপের সহায়তার উপর বাংলাদেশ প্রতিনিধিদল গুরুত্ব আরোপ করে। বিশ্বব্যাংকের পক্ষ হতে জানানো হয় যে, বিশ্বব্যাংক গ্রুপের Managing Director of Operations Mr. Axel van Trotsenburg শীঘ্রই বাংলাদেশ সফর করবেন এবং সরকারের গৃহীত বিভিন্ন উন্নয়ন মূলক কার্যক্রম পরিদর্শন করবেন।

ব্যাংক-ফান্ড বসন্তকালীন সভা-২০২২ এর বাইরেও Canadian Pension Fund (CDPQ) এবং Bill-Melinda Gates Foundation (BMGF) এর সাথে দ্বিপক্ষীয় সভা অনুষ্ঠিত হয়েছে। সভায় উভয় প্রতিষ্ঠানই বিভিন্ন উন্নয়নমূলক কর্মকান্ডে বাংলাদেশ সরকারের সাথে কাজ করতে আগ্রহ প্রকাশ করেছে। উভয় প্রতিষ্ঠানকে বিস্তারিত প্রস্তাবসহ আনুষ্ঠানিকভাবে বাংলাদেশকে জানাতে অনুরোধ জানানো হয়েছে।

সার্বিকভাবে, ব্যাংক-ফান্ড এর বসন্তকালীন সভা ২০২২-এ বিশ্বব্যাংক গ্রুপের পক্ষ থেকে বাংলাদেশের সামষ্টিক অর্থনীতি ব্যবস্থাপনার বিষয়ে সন্তুষ্টি প্রকাশ করা হয়েছে। বিশেষত, কোভিড মহামারী সাফল্যের সাথে মোকাবেলার পাশাপাশি অর্থনৈতিক পুনরুদ্ধার ও আর্থিক প্রণোদনা বাস্তবায়নে সরকারের কার্যকর ভূমিকার প্রশংসা করা হয়েছে। এছাড়াও, বাংলাদেশের ধারাবাহিক উন্নয়নের বিষয়টি উল্লেখ করে সামনের দিনগুলোতে বাংলাদেশের উন্নয়ন কার্যক্রমে বিশ্বব্যাংকের আরও অধিকতর অংশগ্রহণের মাধ্যমে এ দেশের উন্নয়নের এক গুরুত্বপূর্ণ অংশীদার হওয়ার আগ্রহ প্রকাশ করা হয়েছে।